Darnley Alexander

Sir Darnley Alexander, QC, SAN, GCFR (28 Janairu 1920 - 10 Fabrairu 1989 https://www.google.com/search?biw=1600&bih=794&tbm=bks&ei=En9PW8LZCIOdsgGNsZyIAg&q=Darnley+Alexander+February+10%2C+1989&oq=Darnley+Alexander+February+10%2C+1989&gs_l=psy-ab.12...6986.6986.0.7852.1.1.0.0.0.0.165.165.0j1.1.0....0...1c.2.64.psy-ab..0.0.0....0.-QyDK0byaDw ) masanin shari'a ne dan Najeriya kuma tsohon Alkalin Alkalan Najeriya."Okoi Obono-Obla. "The Dawn of another Era in the Judiciary in Cross River State of Nigeria". elombah.com. Retrieved 26 April 2015.  

An haifi Alexander a Castries, St Lucia a ranar 28 ga Janairun 1920. Ya halarci Jami'ar London kuma ya sami digiri a fannin shari'a a shekarar 1942. Ya yi aiki a matsayin mai ba da shawara na kambi da mai tsara doka a Jamaica kuma a matsayin majistare a Tsibirin "Turks and Caicos". Ya zo Najeriya ne a shekarar 1957 bisa gayyatar firaministan yankin yammacin kasar, Obafemi Awolowo wanda ya roki ofishin ‘yan mulkin mallaka da ke Landan da su taimaka wajen samar da mai tsare doka;  Daga nan sai Alexander ya yi hidima a yankin a wurare daban-daban. Ya kasance Mawallafin Shari'a, Yankin Yamma, Najeriya daga 1957-1969 kuma ya kasance daraktan kararrakin jama'a a 1958. A cikin 1960, an nada shi Babban Lauya kuma Babban Sakatare na Ma'aikatar Shari'a ta yankin kuma a cikin 1963, an nada shi Mashawarcin Sarauniya . A shekarar 1964 aka nada shi alkali a babbar kotun Legas daga baya a shekarar 1969 aka nada shi babban jojin jihar kudu maso gabas a yanzu jihohin Cross River da Akwa Ibom . An nada shi Alkalin Alkalai a shekarar 1975 a matsayin jagoran sauran manyan alkalai. A matsayinsa na alkali, Dennis Osadebay ya nada shi a matsayin kwamishinan bincike kan kungiyar asiri ta Owegbe, ya kuma kasance shugaban bincike kan baraka da aka samu na jarabawa. Kamil, M. (1995). Rendez-vous--: An authorized biography of Chief Justice Mohammed Bello. Ikeja, Lagos, Nigeria: Malthouse Press. pp. 253-254

Bayan ya yi ritaya ya zama shugaban hukumar gyara dokoki na Najeriya.

 Manazarta 

Category:Manyan Alkalan Najeriya
Category:Haihuwan 1920
Category:Mutuwar 1989
Category:Alkalan Najeriya
Category:Alkalan jihar Legas